Han var leder i Senatets justiskomité fra 1957 til 1978. Han drev i alle år en hardnakket forfølgelse av antatte kommunister. Han ble en av segregeringspolitikkens fremste forsvarere i møte med 1960-årenes borgerrettsbevegelse og brukte komitéen til å stanse mange reformer, men ble, tross sterke meningsforskjeller, anerkjent av mer liberale senatorer som en kunnskapsrik og redelig komitéleder.